《九日进茱萸山诗五首》
唐代·张说

家居洛阳下，举目见嵩山。刻作茱萸节，情生造化间。

黄花宜泛酒，青岳好登高。稽首明廷内，心为天下劳。

菊酒携山客，萸囊系牧童。路疑随大隗，心似问鸿蒙。

九日重阳数，三秋万实成。时来谒轩后，罢去坐蓬瀛。

晚节欢重九，高山上五千。醉中知遇圣，梦里见寻仙。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。